Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani sai näyn siitä, että on tulossa -
kuusi ihmeiden, paranemisten ja kirkkauden tsunamiaaltoa.
Hän sai myös tehtäväkseen opettaa, kuinka voitte ratsastaa aalloilla -
ettekä jää niiden alle.
Sid Roth tutkinut yliluonnollista jo yli 40 vuoden ajan.
Liity Sidin mukaan Yliluonnollista-ohjelmaan.
Becky, elämäsi yllä oleva Jumalan läsnäolo -
vetää puoleensa jopa noitatohtoreita. Kerro tästä esimerkki.
Taisin olla Pohjois-Tansaniassa puhumassa maasai-heimolle.
Herra kehotti minua käymään noitatohtorien luona.
He eivät koskaan pitäneet siitä, että kävin heidän kylissään, -
koska ihmisiä syntyi uudesti, -
ja he kääntyivät pois noituudesta ja kaikesta muusta pahasta, -
mutta siellä tapahtuneiden ihmeiden voima teki heihin vaikutuksen.
Ne olivat kiistämättömiä ihmeitä. Rammat vain alkoivat kävellä -
ja palvelivat kanssani seuraavana päivänä kaikkien edessä.
Ihmeet olivat siis selkeitä. Muistan erään sokean noitatohtorin.
Hän vaikutti olevan muita edellä.
Hän tarttui käteeni ja tunnusteli sormuksiani ja rannekorujani -
kuin etsien amulettia, josta voimani voisi olla peräisin.
Hän sanoi: "Haluan sitä, mitä sinulla on." Vastasin: "Voit saada sen, -
mutta sinun täytyy luopua noituudesta ja antaa elämäsi Jeesukselle."
Jopa he huomasivat, että minussa oli vahvempi voima kuin se, -
jonka voimassa he toimivat, Jumalan yliluonnollinen voima, Pyhä Henki.
Miksi kukaan haluaisi halpaa kopiota, kun voi saada jotain aitoakin?
Becky, sait kolme uskomatonta näkyä, -
jotka saivat sinut kirjoittamaan kirjasi. Kerro niistä.
Tässä ensimmäisessä näyssä näin Yhdysvaltojen kartan.
Kuulin Herran selittävän minulle, mitä tuo näky tarkoitti.
Näin USA:n kartan ja parantavan kirkkauden tsunamiaallon, -
joka vain tuli ja valtasi koko länsimaisen kulttuurin.
Herra sanoi, ettei Hänen kansansa enää valita, miksei paranemisia tule -
tai miksi niitä tapahtuu vain jossain kaukana.
Hän sanoi, että aaltoon liittyi vahva epäilyn ja epäuskon pohjavirtaus, -
ja tehtäväni oli varoittaa ihmisiä, etteivät he jäisi epäilyksen alle, -
vaan nousisivat aallonharjalle.
Näin Jumalan luota lähtisi liikkeelle Pyhän Hengen parantava voima, -
joka on nopein tapa voittaa paljon ihmisiä Herralle.
Se tapahtuu ihmeiden ja merkkien kautta. Ne vetävät ihmisiä puoleensa.
Sitten Herra antoi toisen näyn, joka näytti olevan jatkoa edelliseen, -
mutta se tulee sellaisena kuin Herra sen minulle tuo.
Näin jälleen Yhdysvaltojen kartan ja tsunamiaallon.
Ennen kuin tsunami iskeytyy rantaan, vedet alkavat vetäytyä merelle.
Näyssä vedet vetäytyivät paljastaen maan kuivuuden.
Koko rantaviiva oli kuiva, ja sitä pitkin saattoi kävellä kauas merelle.
Laivat ja veneet ajoivat karille ja joutuivat haaksirikkoon.
Ne eivät liikkuneet mihinkään.
Uskon, että tämä oli osa Jumalan vastausta rukouksiin, -
joita monet ovat rukoilleet pitkään pyytäen, -
että aito Jumalan herätys liikkuisi maamme halki.
Uskon, että siihen kuului totuuden ilmitulo, joka paljasti korruption, -
joka vallitsee seurakunnassa ja yhteiskunnassamme yleisesti.
Näit vielä yhden näyn New Yorkin Keskuspuistosta, -
kaikista maailman paikoista. Mitä näit siellä tapahtuvan?
Se oli upea näky. Näin itseni kävelemässä Keskuspuiston halki.
Näin New Yorkin siluetin, joten tiesin tarkkaan, missä olin.
Tämä ei liittynyt mitenkään minuun, mutta kun kävelin puiston halki, -
näin siellä ihmisiä, aivan tavallisia ihmisiä.
He eivät olleet kokouksessa, vaan keskittyivät omiin asioihinsa, -
mutta Pyhä Henki oli viskonut heidät pitkin nurmikkoa.
Toisin sanoen Jumalan läsnäolo oli heidän yllään niin vahvana, -
etteivät he pysyneet pystyssä, vaan kaatuivat maahan -
kasvoilleen tai selälleen. Oliko tämä sitä, mitä näit? ―Täsmälleen.
Jumalan voima valtasi heidät, eikä siellä ollut ketään saarnaamassa -
tai herätyskokousta, vaan Jumalan Henki laskeutui ihmisten ylle, -
jotka huusivat Jumalan puoleen.
Uskon, että tilanne muuttuu niin vaikeaksi ja pimeäksi kaikkialla, -
mutta valo loistaa kirkkaimmin, kun kaikki on pimeimmillään.
He huusivat sydämestään Jumalan puoleen, -
ja Pyhä Henki laskeutui heidän ylleen.
He nousivat ylös sovitettuina ja parantuneina.
Kerro, millä tavalla tämä aalto tulee eroamaan kaikista muista.
Se on hyvin erilainen, koska jossain vaiheessa näytti, -
että ihmiset juoksivat paikasta toiseen ja maan toiselta puolelta toiselle -
saadakseen Jumalan kosketuksen ja voidakseen astua voiteluun.
Oli Jumalan voiman pesäkkeitä. ―Juuri niin.
Jumala sanoo, ettei jatkossa ole vain pieniä pesäkkeitä siellä täällä, -
vaan tämä viimeisten aikojen parantavan kirkkauden tsunami, -
joka tuo kadotetut takaisin, tulee olemaan kaikkialla, -
ei vain omassa maassamme, vaan kaikkialla maailmassa.
Se ole vain tiettyjä uskovia varten eikä liity johonkin tiettyyn henkilöön.
Se ei lähde muutamasta pastorista, vaan koko Kristuksen ruumiista.
Se kuuluu kaikille, jotka haluavat astua kuuliaisina -
tähän Pyhän Hengen voimaan ja etsiä kadotettuja viimeisinä aikoina.
Tämä kaikki on osa viimeisten aikojen sadonkorjuuta.
Kerro lisää tuloksista, joita odotat ja näet jo nyt.
Tämä koskee tavallisia ihmisiä, ei vain niitä, jotka ovat TV:ssä.
Tämä on teitä varten.
Näen tällaista arkielämässä ja uskon, että kaikkien pitäisi nähdä samaa.
Tämä tulee tapahtumaan laajemmin, ei vain muutaman ihmisen kohdalla.
Sokeat, kuurot, mykät ja rammat tulevat paranemaan.
Syöpäkasvaimet katoavat, ja tapahtuu vieläkin enemmän.
Tähän liittyy epätavallisia ihmeitä.
Ilman raajoja syntyneille alkaa kasvaa uusia raajoja.
Jos ihmisiltä puuttuu hampaita tai muita ruumiinosia, -
ne tulevat vain kasvamaan paikalleen.
Fyysisten paranemisten lisäksi tapahtuu säähän, pandemioihin, -
ruuanpuutteeseen ja moniin muihin asioihin liittyviä ihmeitä.
Jos emme jostain syystä saa mennä julistamaan johonkin paikkaan, -
Jumala avaa tien siirtämällä meidät sinne yliluonnollisesti.
Siirrymme täältä maapallon toiselle puolelle -
parantamaan ihmisiä ja johdattamaan heitä Herran luo.
Tämä on parasta. Olen kuullut joidenkin saaneen yksityiskoneita.
Minulle kelpaa tämä, Herra. Pitäkää yksityiskoneenne!
Haluan kysyä sinulta jotain.
Sanot, että uskon, jota ilman emme voi olla Jumalalle otollisia, -
voi laittaa päälle. Tämä taisi tapahtua pojallesi, vai mitä?
Kyllä, se tapahtui pojalleni Joaquinille. Hän on 22-vuotias.
Hän varttui parantajaevankelista- äidin poikana, -
ja koko perheemme kävi paranemisherätyksissä Guatemalassa.
Hän on siis tottunut näkemään, että ihmiset paranevat.
Joaquin oli vahva nuori mies, mutta alaselkä vaivasi häntä.
Hänellä oli menossa vähän kapinallinen elämänvaihe.
Mieheni ja minä emme enää asu hänen luonaan Guatemalassa.
Hän kärsi todella pahoista selkäkivuista -
ja harkitsi jopa leikkausta. Varmasti lääkärit voisivat tehdä jotain.
Hänelle sanottiin, ettei paranemista voinut taata, -
vaan hän saattaisi kärsiä kivuista koko loppuelämänsä.
Poikani mielessä oli käynnissä taistelu.
Jumala sanoi hänelle: "Luota minuun."
Ja tämä poika on nähnyt ihmeitä tapahtuvan äitinsä kautta, -
mutta se ei vain toiminut hänen elämässään.
Ehkä sama pätee joihinkin teistä. Mitä sitten tapahtui?
Joaquin sanoi: "Hyvä on, luotan Sinuun."
"Luotan, että parannat selkäni." Ja hänen selkänsä parani.
Selkä parani heti. Se on ihmeellistä.
Emme vain usko saavamme kokea ihmeitä, -
vaan kun se tapahtuu meille ja saamme nähdä ihmeen, -
meidän tulee vapauttaa se muillekin.
Poikasi siis vain laittoi uskon päälle niin kuin sähkövirran katkaisijasta.
Hän laittoi sen päälle ja parani heti. ―Niin.
Niin yksinkertaista se on, mutta moni odottaa jotain monimutkaista!
Uskokaa Jumalaa, älkää olosuhteitanne, -
ja laittakaa valot päälle. Miksi seisoisitte pimeässä?
Sillä ei ole väliä, miten kauan kukakin on ollut uskossa.
Tärkeintä on, että uskotte Jumalaa -
ja uskotte, että jos käännätte katkaisijasta, sähkö toimii.
Uskokaa Jumalan lupauksiin noin paljon. Oletteko kuivia?
Kohta Becky kertoo, miten voitte astua parantavan kirkkauden tsunamiin.
On aika kastua. Jatkamme pian.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Becky, näit näyssä kuusi aaltoa, jotka tulevat Amerikkaan, -
tai oikeastaan koko maailmaan. Olemme siinä tilanteessa nyt.
Se on todella innostavaa kuultavaa. Kerro ensimmäisestä aallosta.
Ensimmäinen aalto on ylistys. Se ymmärretään usein väärin.
Se on syvällinen elämäntapa, joka perustuu Jumalan rakkauteen.
Kannustan ihmisiä kehittämään läheisen ja päivittäisen tavan -
ylistää Jumalaa.
Kerro toisesta ja kolmannesta tsunamista, jotka näit.
Toinen näkemäni aalto oli parannuksenteon aalto.
Kun tulemme Jumalan läsnäoloon, huomaamme Hänen pyhyytensä, -
emmekä voi muuta kuin tehdä parannusta, -
koska yllemme tulee niin väkevä voima.
Mutta vain Jumala antaa meille kyvyn tehdä parannusta.
Se on osa tätä aaltoa, joka on tulossa. Kerro kolmannesta aallosta.
Kolmas aalto on ilmestyksen totuus. Se moninkertaistuu viimeisinä aikoina.
Becky, kerro viidennestä aallosta.
Se on Jumalan aaltoliike pelon ja kuoleman henkeä vastaan.
Katso, mitä maailmassa nyt tapahtuu. ―Aivan.
Odota, kun kuulet näyn, jonka Herra antoi. Olin jälleen USA:n kartalla.
Tällä kertaa käänsin katseeni länsirannikkoa kohti, -
ja näin, että valtamerestä nousi valtavan iso demoni.
Se nosti esiin toisen demonin, joka oli vielä paljon suurempi.
Tuon toisen demonin noustessa -
ensimmäinen demoni kumartui suutelemaan sitä otsalle, -
ja kuulin sanat: "Kuoleman suudelma."
Sitä oli todella pelottavaa katsoa. ―Varmasti oli.
Tiesin katsovani pelon henkeä ja kuoleman henkeä.
Ja sillä viikolla kaikkialla maassa alettiin uutisoida pandemiasta, -
ja mehän näimme, mitä se teki. Se sulki maailman parissa viikossa.
Kun tuo aalto tuli, näyttikö Jumala tavan päästä eroon -
pelon ja kuoleman hengistä? ―Kyllä.
Ensinnäkään emme saa antaa periksi pelon tai kuolemankaan hengelle.
Tarkoitan ennenaikaista kuolemaa. Meidän täytyy aktivoida uskomme -
ja arvovalta, jonka Jumala on jo meille antanut.
Meidän tulee käyttää kielemme ja sanojemme voimaa -
ja julistaa Herran sanaa tilanteiden ylle.
Emme saa perääntyä pelon ja epäuskon takia.
Julistukset ovat tärkeitä, koska sanoissamme on paljon voimaa.
Jokaisella sanallamme me julistamme tilanteeseen elämää tai kuolemaa.
Pelko ja kuolema pommittavat meitä jatkuvasti joka puolelta, -
mutta kun alamme aktivoida Jumalan meille antamaa -
puhutun sanan voimaa, julistamme sitä, minkä Jumala on jo antanut.
Tiedämme Jumalan sanasta, että Hän on antanut meille vallan -
pelon, Saatanan ja hänen pahojen tekojensa ja jopa kuoleman yli, -
tulivatpa ne vastaamme missä muodossa vain. ―Sanot siis, -
että se, jolla on eniten pelättävää, onkin paholainen!
Kyllä. ―Kun julistat totuutta, hän pelkää sitä!
Tekisitkö sen nyt? ―Teen.
Messiaan Jeesuksen ja Lunastajani nimessä julistan rohkeasti, -
rauhan evankeliumia ja puhun totuutta rakkaudessa.
Olen valmis saarnaamaan sanaa sopivalla ja sopimattomalla ajalla, -
nuhtelen, varoitan ja kehotan.
Julistan viisaasti eron hengellisen valon ja pimeyden välillä.
Profetoin elämää kuolleille luille -
ja uskon kautta kutsun olemattomia ikään kuin ne olisivat.
Elän julistaakseni Herran kunniaa. Palvon Häntä hengessä ja totuudessa.
Puhun uskonveljilleni ja -sisarilleni psalmeilla, kiitosvirsillä -
hengellisillä lauluilla kaikki elämäni päivät.
En suostu olemaan hiljaa, aamen.
Siitä puheen ollen, ihmisiä paranee jopa pandemian aikana, -
vaikka emme voi kokoontua ja täytyy pitää maskia ja turvavälejä.
Niin paranee. ―Kerro yksi esimerkki.
Eräs nuori nainen, jota en ole ikinä tavannut, lähetti rukouspyynnön.
Saan paljon rukouspyyntöjä, joten luin viestin pari päivää myöhemmin.
Nainen seisoi muurinaukossa serkkunsa puolesta, jolla oli ALS.
Tilanne oli vaikea, ja nainen pyysi, että yhtyisin uskossa rukoukseen -
hänen serkkunsa elämän ja paranemisen puolesta.
Vastasin yksinkertaisella rukouksella, mutta tarkoitin sitä uskossa.
Rukoukseni ovat uskonjulistuksia. Paranemista ei tarvitse rukoilla, -
sillä Jeesus teki sen jo. Meidän pitää vain aktivoida uskomme.
Muuten, Beckyn kirja on täynnä näitä uskonjulistuksia.
Jatka vain. ―Niin on, aamen. Vastustin kuoleman henkeä, -
joka ilmeni ALS-taudin muodossa ja kaikkea, mitä sen takana oli, -
ja vapautin Herran parantavan voiman tuomaan muutoksen -
Herran nimessä, sanoin aamen ja lähetin viestin.
Nainen kirjoitti minulle takaisin kuukauden kuluttua: -
"Muistatko minut? Kirjoitan todistaakseni, -
että serkkuni on parantunut ALS-taudista. Kiitos."
En koskaan tavannut tätä nuorta naista, -
joka pyysi rukousta serkkunsa puolesta enkä tuota sairasta miestä.
En koskaan laskenut käsiäni fyysisesti sairaan ylle, -
mutta kuten olen ennenkin sanonut, Hengessä ei ole välimatkoja.
Me lähetämme liikkeelle sanojemme voiman ja uskomme -
ja luotamme siihen, että saamme aikaan tuloksia.
Tuo mies parani välittömästi. Aamen!
Odotit niin tapahtuvan, vai mitä? ―Niin odotin.
Kerro suurimmasta aallosta, rakkaudesta. ―Aamen.
Tämä innoittaa henkeäni, -
koska Jumalahan sanoo, että Herran kosto kuuluu Hänelle.
Me suutumme monista asioista ja haluamme tasoittaa tilit, -
mutta viimeinen aalto on suurin, ja se on tavallaan Jumalan kosto, -
mutta ei ihmisiä, vaan Saatanaa ja antikristuksen henkeä vastaan.
Jumalan rakkaus on kaikkien näiden aaltojen liikkeellepaneva voima.
Emme puhuneet niistä kaikista, mutta rakkaus on niiden takana.
Jumala ei vain rakasta meitä, vaan Hän on rakkaus.
Jumalan rakkaus on todellista ja käsin kosketeltavaa.
Nykyisin on paljon murtuneita ihmisiä, joiden asiat ovat todella sekaisin.
He ovat todella satutettuja ja murtuneita, -
ja viimeisessä herätyksessä otamme mukaan ihmisiä, -
jotka eivät todellakaan muistuta tavallisia seurakuntalaisia.
Muistan nuoren miehen, jolla oli pääkallotatuointeja kaikkialla.
Tatuoidut kuoleman merkit peittivät hänen kehonsa kauttaaltaan.
Tuo mies otti Herran vastaan, vaikka oli täynnä tatuointeja.
Tapasin hänet rukousjonossa, kun hän oli juuri tullut uskoon.
Hän vain nyyhkytti paranemisjonossa, -
sillä olin puhunut siitä, että Jumala vapauttaa orpouden hengestä, -
Jumalan ehdoton rakkaus vapauttaa meidät, -
eikä se perustu omiin tekoihimme.
Jumala rakastaa meitä, vaikkemme rakastaisi Häntä.
Uskon korkein taso tulee esiin, kun kosketamme Jumalan rakkautta.
Jumalan ehdoton rakkaus on uskon takana, ja sitä maailma tarvitsee.
Avataan suumme ja ollaan eläviä todisteita Jumalan rakkaudesta.
Se ei vain sano rakastavansa, vaan on rakkautta käytännössä.
Jos joku teistä ei ole saanut -
henkilökohtaista kokemusta elävästä Jumalasta -
tai ei ole kokenut Jumalan rakkautta -
tai rauhan yliluonnollista tsunamiaaltoa Jumalalta, -
pyydän, että rukoilet kanssani tämän rukouksen ääneen -
ja tarkoitat sitä parhaan kykysi mukaan.
Sano se ääneen, nyt. "Rakas Jumala, -
olen tehnyt paljon virheitä ja olen siitä todella pahoillani.
Uskon, että veresi pesee pois jokaisen virheen, -
ja tulen puhtaaksi. Nyt, kun olen puhdas, -
pyydän Sinua Jeesus tulemaan ja tekemään kotisi sisimpääni.
Teen Sinut Pelastajakseni ja Herrakseni.
Haluan saada oman kokemukseni ja tuntea Sinut.
Aamen."
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa: -
Tiesitkö, että Jumalalla on elämällesi henkeäsalpaavan hyvä suunnitelma?
Olen Joe Joe Dawson, ja jos olet valmis löytämään tuon suunnitelman -
ja elämään sen todeksi, liity seuraani ensi viikolla, niin aloitetaan!
Lahjoitustenne ansiosta Sid voi esittää ohjelmaansa Israelissa -
ja jakaa evankelioivaa kirjaansa juutalaisille kaikkialla maailmassa.
Suomennos: Anni Lähteenmäki